Корея Республикасынын экономикасы
Корея Республикасынын экономикасы. 2011-жылга карата ички дүң өнүм (сатып алуу жөндөмүнүн паритети) боюнча дүйнөдө 12-орунда, ал эми ИДПнын номиналы боюнча дүйнөдө 15-орунда турат. Калктын жан башына эсептелген дүң продукт 1963-жылы 100 АКШ долларынан - 2014-жылы 35 000 АКШ долларына чейин көтөрүлдү.
Мамлекеттин алтымыш жылдык тарыхында Түштүк Корея экономикасынын негизги тармактары кескин өзгөрдү. 1940-жылдары өлкөнүн экономикасы биринчи кезекте айыл чарбасына жана жеңил өнөр жайына таянган. Кийинки бир нече он жылдыкта басым жеңил өнөр жай жана эл керектөөчү товарларды өндүрүүгө, ал эми XX кылымдын 70-80-жылдарында оор өнөр жайга бурула баштады. Өлкөнүн президенти Пак Чун Хи 1962-жылы биринчи беш жылдыктын башталышы жөнүндө жарыялагандан кийин 30 жылдын ичинде өлкөнүн экономикасы өтө жогорку темп менен өсүп, анын структурасы кескин өзгөрдү.
1980-жылдардагы жарылуучу экономикалык өсүш он жылдыктын аягында басаңдады. Ошол мезгилге чейин бул өсүш жылына 6,5% түзүп, калктын эмгек акысынын көтөрүлүшү менен инфляция дагы жогорулаган.
Башка жогорку өнүккөн өлкөлөрдөгүдөй эле, 90-жылдардын башында кызмат көрсөтүү чөйрөсү өлкөнүн экономикасында үстөмдүк кылып, 21-кылымдын башында ал ИДПнын үчтөн эки бөлүгүн түздү.

Шилтемелер 
Кытай жана Түштүк Корея реформаларынын сабактары

Экономика
Корея
Түштүк Корея